རྦབ་ཆུ་ལས་འཐོར་བའི་ཝུ་དཀར་ལ་འཁྲུལ་སོང་།ཟེར་བ་འདི་ཡིན།བར་སྐབས་སྙན་ངག་ལ་སུན་ནས་ལོ་མང་སོང་སྟབས་ལྗང་བུས་སྙན་ངག་གསར་པ་བརྩམས་ཡོད་མེད་ཤེས་རྟོགས་མ་བྱུང་།འོན་ཀྱང་སྔོན་དུས་བཀླགས་མྱོང་བའི་སྙན་ངག་ཁག་ལས་འགའ་ཞིག་ནི་གོང་ལྟར་གོ་རྒྱུ་ཡོད་པ་ཙམ་མིན་པར་ཀློག་ཐེངས་གཅིག་གིས་བློ་བྱང་དུ་འགྲོ་ངེས་པ་ལྟ་བུའི་སྙན་ཉམས་ཡོད་པ་དེ་འདྲ་ཡང་འདུགཀློག་ཐེངས་གཅིག་ལ་བློ་བྱང་དུ་འགྲོ་བའི་སྙན་ཚིག་ཅིག་ལ་དགེ་ཆོས་དང་ཤེལ་དཀར་གླིང་པའི་ཚིག་བཅད་དེ་ཚོ་ལས་གཞན་རྗེ་བཙུན་ཙོང་ཁ་པའི་ཚིག་གཤིས་དགའ་མའི་ལག་པ་ལྟར་འཇམ་པའི་སྙན་རྩོམ་དེ་ཚོ་དང་།འབྲུག་པ་པད་དཀར་གྱི་རྔམས་བརྗིད་སྟག་མོ་ནགས་རོལ་ལྟ་བུའི་སྙན་ངག་དེ་ཚོར་ཡང་དཀའ་སེ་རེད།